Kamu bisa jelasin ke aku soal Muhammad Maftuh Basyuni dalam bahasa jawa?

Muhammad Maftuh Basyuni, SH. () inggih punika Mantri Agami Républik Indonésia nalika Kabinét Indonésia Bersatu wonten ing wekdal pamaréntahanipun Présidhèn Susilo Bambang Yudhoyono. Basyuni lulus pendidikan sarjana ing Universitas Islam Madinah, Arab Saudi nalika taun 1968.

Wekdal taun 1976 ngantos 1979, Basyuni njabat minangka Sekretaris Pribadi Duta Ageng Indonésia ing Jeddah. Sasanèsipun punika, panjenenganipun ugi dados kepala rumah tangga kaprésidhènan Soeharto, panjenenganipun ugi naté njabat dados sekretaris nagara nalika pamaréntahanipun Présidhèn Abdurrahman Wahid. Wiwit taun 2002, panjenenganipun njabat dados Duta Ageng Indonésia kanggé Karajan Arab Saudi lan Kasultanan Oman. Nalika taun 2004, panjenenganipun kapilih dados Ketua Dhelegasi Indonésia ing adicara Pepanggihan Mantri Organisasi Konferénsi Islam (OKI).

Basyuni ingkang naté njabat dados sekretaris nagara nalika Présidhen Abdurrahman Wahid punika ngakeni badhé siyap sumadya dipunparingi tugas menapa kémawon kalebet dados mantri agami. Panjenenganipun sanjang, nalika pepanggihan kaliyan Présidhèn SBY, kathah ngendikaken babagan panyaénan panyelenggaraan ngibadah haji. Alumni saking Pondhok Pesantrén Gontor ingkang kariéripun ing Departemen Manca Negari (luar nagari) punika, ngakéni minangka dados tiyang ingkang naté tugas dados duta ageng ing Arab Saudi, kathah sakedhik panjenenganipun pirsa babagan panyelenggaraan haji.